Arvidsjauras
Arvidsjauras (šved. Arvidsjaur, Um. sam. Árviesjávrriei, Pit. sam. Árvehávvre) – gyvenvietė Švedijos šiaurėje, Laplandijoje, Norboteno lėne, prie Biuskeelveno upės, 110 km į šiaurės vakarus nuo Piteo. Savivaldybės centras. Praeina Estešundo–Jelivarės geležinkelis (Inlandsbanan) ir plentas, taip pat keliai į Liuleo, Šelefteo, Arjeplugą. Yra oro uostas. Ties Arvidsjauru įrengta hidroelektrinių kaskada (sudarytas Arvidsjauršiono tvenkinys), aplink gausu ežerų. Yra karinė bazė ir poligonas. Veikia bažnyčia, muziejus. Vystomas turizmas, elnininkystė.